TU พุ่งแรง 10% รับกำไรไตรมาส 2 โตทะลุ 1.7 พันลบ. แจกปันผล 0.32 บ. 8 ก.ย.นี้
TU พุ่งแรง 10% รับกำไรไตรมาส 2 โตทะลุ 1.7 พันลบ. แจกปันผล 0.32 บ. 8 ก.ย.นี้
11 ส.ค. 2563

ผู้สื่อข่าวรายงานว่า ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 15.10 น. อยู่ที่ระดับ 14.40 บาท บวก 1.30 บาท หรือ 9.92% สูงสุดที่ระดับ 14.60 บาท ต่ำสุดที่ระดับ 13.20 บาทด้วยมูลค่าการซื้อขาย 1.08 พันล้านบาท

โดยราคาหุ้น TU ปรับตัวขึ้นแรง หลังมีการรายงานผลการดำเนินงานงวดไตรมาส 2 และงวด 6 เดือนแรกปี 63 ดังนี้

โดยกำไรสุทธิไตรมาส 2/2563 เพิ่มขึ้นเป็นผลมาจากรายได้จากการขายอยู่ที่ 33,050.64 ล้านบาท เพิ่มขึ้นจากช่วงเดียวกันของปีก่อน 32,213.54 ล้านบาท  อีกทั้งค่าใช้จ่ายในการขายไตรมาส 2/2563 อยู่ที่ 1,798.00 ล้านบาท ลดลงจากช่วงเดียวกันของปีก่อนอยู่ที่1,896.25 ล้านบาท
ขณะที่ค่าใช้จ่ายในการบริหารไตรมาส 2/63 อยู่ที่ 1,873.15 ล้านบาท ลดลงจากช่วงเดียวกันของปีก่อนอยู่ที่3,735.51 ล้านบาท นอกจากนี้บริษัทประกาศจ่ายปันผลจากงวดดำเนินงานวันที่ 1 ม.ค. 63 ถึงวันที่ 30 มิ.ย. 63 เป็นเงินสด 0.32 บาทต่อหุ้น ขึ้น XD วันที่ 25 ส.ค. 2563 และกำหนดจ่าย 8 ก.ย.63